|  |  |
| --- | --- |
| Numri i lëndës: | 2018:040729 |
| Datë: | 02.09.2019 |
| Numri i dokumentit: | 00487469 |

**P. nr.949/18**

**NË EMËR TË POPULLIT**

GJYKATA THEMELORE NË P D.P. , gjyqtari Sejdi Blakaj me sekretaren juridike Gylaj Nepola , në lëndën penale kundër të pandehurit V. L. , sipas aktakuzës së PTH-së D.P. në P PP/II. nr.1908/17 të dt.15.9.2017 për shkak të veprës penale: lëndim i lehtë trupor nga neni 188 par 1e lidhur me nën par 1.4 të KPRK-së, pas përfundimit të shqyrtimit fillestar , publik dhe me gojë, të mbajtur në pranin e të pandehurit V. L dhe të prokurorit të shtetit Astrit Gashi me dt.20.8.2019 ka marrë dhe botërisht ka shpallë këtë :

**A K T GJ Y K I M**

**I pandehuri V. L i lindur me dt.... në P rruga R.R, nr... ,i biri B dhe nënës E e gjinisë K , Shqiptar, Shtetas i Republikës së Kosovës , më parë i pa dënuar, gjendet në liri.**

**ËSHTË FAJTOR**

**Për shkak se:**

Me dt. .., rreth orës .., në rrugën R.R Komuna e P, me dashje i shkakton lëndime të lehta trupore të dëmtuarit Q. K , në atë mënyrë që ditën kritike pas një mosmarrëveshje të atëçastshme në mes tyre, i pandehuri fillimisht e ka kap për duar të dëmtuarin dhe më pas e ka shtyrë prapa duke rrëzuar për tokë, ku si pasojë e kësaj i dëmtuari në fjalë ka pësuar lëndime të lehta trupore .

-me çka ka kryer vepre penale : lëndim i lehtë trupor nga neni 188 par 1 e lidhur me nën par 1.4 të KPRK-së.

Prandaj gjykata të pandehurit konform nenit 41, 42, 49,50,86 par.2 dhe nenit 188 par 1 e lidhur me nën par 1.4 të KPRK-së. I SHQIPTON

**VËREJTJE GJYQËSORE**

Me të cilën të pandehurit i behët me dije se ka kryer vepër të dëmshme dhe të rrezikshme që përbënë vepër penale për të cilën nëse ai sërish e përsëritë gjykata do ti shqiptoi sanksion më të rëndë penal.

Obligohet i pandehuri që në emër të paushallit gjyqësorë të paguaj shumën prej 20 euro kurse ne emër te taksës për mbrojtjen e viktimave të krimit shumën prej 30 euro, të gjitha këto 15 ditë pasi që aktgjykimi të merr formën e prerë.

I dëmtuari për realizimin e kërkesës pasurore juridike udhëzohet në kontest të rregullt

**A r s y e t i m**

Prokuroria Themelore në Peje me dt.15.9.2017 kundër të pandehurit V.L ka ngritë aktakuzë PP/II. nr.1908/17, për vepër penale: lëndim i lehtë trupor nga neni 188 par 1e lidhur me nën par 1.4 të KPRK-së, duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Në shqyrtimin fillestarë i pandehuri – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit dhe të dëmtuarit , i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë -e ka pranuar .

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë , pendimin e thellë për këtë gjë, qëndrimin korrekt në gjykatë, pa dënueshmërinë e mëparshme , gjendjen e varfër ekonomike por edhe moshën e re të të pandehurit e sidomos faktin se i pandehuri tanimë ka raporte shumë të mira me të miturin dhe familjen e tij , dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së.

Vendimi mbi shpenzimet e procedurës penale dhe të paushallit gjyqësor është marrë konform nenit 450 të KPPRK-së.

Vendimi mbi udhëzimin e të dëmtuarit në kontestin e rregullt civil është marrë konform nenit 463 të KPPRK-së .

Nga sa u tha më lartë konform nenit 365 të KPPRK-së u vendos si më lartë.

Nga Gjykata Themelore në P D.P. datë.20.08.2019.

Sekretarja juridike Gjyqtari

Gylaj Nepola Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .